<div style="background:#eeeeee; border:1px solid #cccccc; padding:5px 10px"><strong>Како изабрати добар јастук</strong><br />
О спавању углавном не размишљамо док смо здрави и ујутру се будимо одморни и наспавани. Стручњаци кажу да сан утиче на здравље колико и исхрана, физичка активност и генетика. Како у сну проведемо трећину живота сигурно је важно да то буде у што бољим условима. Неиспаваност има вишеструке последице, будимо се уморни, мрзовољни, недовољно спремни како за умни тако и за физички рад. Ако ово стање потраје постајемо подложни разних инфекцијама због ослабљеног имунитета што води у разне хроничне болести. Све се ово односи како на одрасле тако и на децу која иначе у сну проводе више времена. Не ретко се дешава да се деца током ноћи буде без разлога, да им је сан испрекидан, ујутру не могу да устану иако су дуго спавала, мрзовољна су током јутра, на првим часовима у преподневној смени немају концентрацију или се жале на главобољу, бол у врату или леђима након спавања.</div>

<div style="background:#eeeeee; border:1px solid #cccccc; padding:5px 10px">За добар сан поред удобног душека важан је и добар јастук. Одабиром адекватног јастука некада се многи од набројаних проблема могу решити. Не постоји идеалан јастук који одговара свима, зато треба знати како одабрати прави.</div>

<div style="background:#eeeeee; border:1px solid #cccccc; padding:5px 10px">Неиспаваност има вишеструке последице. Будимо се уморни, мрзовољни, недовољно спремни како за умни, тако и за физички рад. Ако ово стање потраје, постајемо подложни разним инфекцијама због ослабљеног имунитета, што води у разне хроничне болести. Све ово се односи како на одрасле, тако и на децу која, иначе, у сну проводе више времена. Неретко се дешава да се деца током ноћи буде без разлога, да им је сан испрекидан, а ујутру не могу да устану иако су дуго спавала. Мрзовољна су током јутра, на првим часовима у преподневној смени немају концентрацију или се жале на главобољу, бол у врату или леђима након спавања.</div>

<div style="background:#eeeeee; border:1px solid #cccccc; padding:5px 10px"><strong>Која је улога јастука?</strong></div>

<div style="background:#eeeeee; border:1px solid #cccccc; padding:5px 10px">За добар сан, поред удобног душека је важан и добар јастук. Одабиром адекватног јастука, многи од набројаних проблема могу да се реше. Пошто не постоји идеалан јастук који одговара свима, треба знати како да се одабере прави.</div>

<div style="background:#eeeeee; border:1px solid #cccccc; padding:5px 10px">Функција јастука је да омогући опуштање мишића горњег дела леђа и врата током спавања. Како у сну често мењамо положаје - спавамо на боку, леђима и стомаку, и притом смо &laquo;различитих димензија&raquo; (обим главе, ширина рамена, величина трупа), није лако да се направи добар јастук. Да бисмо добро спавали, кичмени стуб треба да заузима хоризонталан положај, са присутним физиолошким кривинама исто као и у стојећем положају. Када лежимо на леђима, са јастуком испод главе, не би требало да видимо своје прсте на ногама (ако их видимо, јастук је превисок). У положају на боку, глава треба да буде равно у продужетку кичменог стуба. Током лежања, мишићи врата и леђа треба да буду опуштени - свака напетост говори да јастук није одговарајући.</div>

<div style="background:#eeeeee; border:1px solid #cccccc; padding:5px 10px"><strong>Које пуњење је најбоље?</strong></div>

<div style="background:#eeeeee; border:1px solid #cccccc; padding:5px 10px">До недавно је за пуњење јастука коришћено перје, сунђер или вуна. Иако се ови материјали релативно добро прилагођавају облику главе, нису &nbsp;практични за одржавање (не могу да се перу на високим температурама, упијају и задржавају влагу), па се постепено повлаче из употребе. Перје може да изазове алергије, посебно код деце, па је то најчешћи разлог што се у последње време веома ретко користи за пуњење јастука.<br />
Савремени материјали, као што су ЛАТЕКС, МЕМОРИЈСКА ПЕНА или полиестерска шупљикава силиконизирана влакна (тања су од људске косе, шупља по дужини и са силиконизираном површином) омогућавају да се ваздух у јастуку сабија и шири у зависности од притиска, што омогућава лакше враћање у првобитни облик. Јастуци испуњени овим влакнима имају малу тежину и увећан волумен за 20 одсто. Растресити су, еластични и прилагодљиви.</div>

<div style="background:#eeeeee;border:1px solid #cccccc;padding:5px 10px;"><strong>Када је деци потребан јастук?</strong></div>

<div style="background:#eeeeee;border:1px solid #cccccc;padding:5px 10px;">Бебама до девет месеци јастук није потребан, довољно је да им се стави пелена или празна јастучница испод главе. Пошто мала деца имају велику главу у односу на труп и ширину рамена, први јастук који може да се користи до навршене друге године треба да буде танак - како не би довео до неправилног положаја кичменог стуба. Ово је јако важно, јер се деца рађају са потпуно равном кичмом, а физиолошке кривине се формирају у овом најранијем узрасту. Површина јастука треба да буде толика да глава не склизне када се дете окрене на једну или другу страну.<br />
У периоду између друге и пете године деца интензивно расту, па тада може да се користи мало дебљи јастук. С обзиром да је то крајње индивидуално, сваки родитељ ће да процени у којем тренутку ће јастук да се промени - према положају главе и трупа који дете заузима током спавања. Иначе, нека деца не могу да спавају на јастуку, једноставно им смета. У том случају их не треба присиљавати да га користе.</div>

<div style="background:#eeeeee;border:1px solid #cccccc;padding:5px 10px;">До пете године деца расту сразмерно &quot;како у висину, тако и у ширину&quot;, а од пете до пубертета расту само у висину, па је ово трећи период за промену јастука. Пошто је у питању узраст када деца полазе у школу и све више су ментално активна, изузетно је важно да њихов сан буде што здравији.</div>

<p>Снежана Милановић,</p>

<p>високи струковни терапеут, физиотерапеут</p>
